open-index/open-wikipedia-markdown huggingface dataset:
சர் தியாகராயா கல்லூரி

**சர் தியாகராயா கல்லூரி** (Sir Theagaraya College) என்பது இந்தியாவின், தமிழ்நாட்டின், சென்னை, பழைய வண்ணாரப்பேட்டையில் அமைந்துள்ள கல்லூரி ஆகும்.  இந்த கல்லூரியானது சென்னைப் பல்கலைக்கழகத்துடன் இணைவுபெற்றுள்ளது. இங்கு கலை மற்றும் அறிவியல் படிப்புகளாக பி.ஏ. வரலாறு, பி.ஏ. பொருளாதாரம், பி.எஸ்சி வேதியியல், இயற்பியல், தாவரவியல், விலங்கியல், பி.காம் பொது, எம்.ஏ வரலாறு, எம்.ஏ பொருளாதாரம், எம்.எஸ்சி விலங்கியல், முனைவர் பட்டப் படிப்பு முழுநேரம் மற்றும் பகுதி நேரமாக வரலாறு, பொருளாதாரம், விலங்கியல். சுயநிதியில்  (இரண்டாம் வேலைநேரத்தில்) இளங்கலைப் பாடங்களாக பிசிஏ (கணினி பயன்பாட்டு இளங்கலை), பிபிஏ (வணிக நிர்வாகத்தில் இளங்கலை) பிஎஸ்சி கணினி அறிவியல், பி. காம் பொது, பி.காம் கணினி பயன்பாடு, பி.காம் கணக்கியல் மற்றும் நிதி, மற்றும் பி. காம் மெருவணிக செயலாளர். முதுகலைப் படிப்புகளானது 2019-2020 கல்வியாண்டில் தொடங்கப்பட்டு கீழ்கண்ட பாடங்களான எம்.எஸ்சி, கணினி அறிவியல், எம்.காம் (பொது) ஆகியவை வழங்கப்படுகின்றன. 

## குறிப்புகள்

## வெளி இணைப்புகள்

* 
பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:Coordinates on Wikidata
பகுப்பு:சென்னையில் உள்ள பல்கலைக்கழகங்களும் கல்லூரிகளும்
தமிழ்நாடு தொழிலாளர் கல்வி நிலையம்

**தமிழ்நாடு தொழிலாளர் கல்வி நிலையம்** (The Tamil Nadu Institute of Labour Studies) என்பது தமிழ்நாட்டின், சென்னையில் அமைந்துள்ள ஒரு கல்லூரி ஆகும். இது 1973 ஆம் ஆண்டில் நிறுவப்பட்டது. இந்த கல்லூரியானது சென்னைப் பல்கலைக்கழகத்துடன் இணைவுபெற்றுள்ளது. இந்த கல்லூரியில் தொழிலாளர் மேலாண்மையில் இளங்கலை மற்றும் முதுகலை பட்டப்படிப்புகளை வழங்குகிறது. 

## குறிப்புகள்

## வெளி இணைப்புகள்

* http://www.labour.tn.gov.in/Labour/link.jsp#  
பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:சென்னையில் உள்ள பல்கலைக்கழகங்களும் கல்லூரிகளும்
கல்வி தொலைக்காட்சி (தமிழ்நாடு)

**கல்வி தொலைக்காட்சி** (Education TV) என்பது தமிழக அரசின் பள்ளிக்கல்வித்துறையால் கல்வி சார்ந்த நிகழ்ச்சிகளுக்காக தொடங்கப்பட்டுள்ள ஒரு அலைவரிசை ஆகும். இத்தொலைக்காட்சியின் நிகழ்ச்சிகள் 2019 ஆம் ஆண்டு ஆகத்து 26 ஆம் நாள் முதல்  ஒளிபரப்பப்படுகிறது. கல்வி தொலைக்காட்சியின் நிகழ்ச்சிகள் தொடங்கும் விழாவானது சென்னை, கோட்டூர்புரத்தில் உள்ள அண்ணா நூற்றாண்டு நூலகத்தில் நடைபெற்றது. விழாவில் முதலமைச்சர் பழனிச்சாமி, துணை முதலமைச்சர் ஓ. பன்னீர்செல்வம், பள்ளிக்கல்வித்துறை அமைச்சர் செங்கோட்டையன், அமைச்சர்கள், சட்டமன்ற உறுப்பினர்கள், கல்வித்துறை அலுவலர்கள் கலந்து கொண்டனர்.

இத்தொலைக்காட்சியின் நிகழ்ச்சிகளை அரசு கம்பிவழித் தொலைக்காட்சியில் 200 எண் கொண்ட அலைவரிசையில் காணலாம் எனத் தெரிவிக்கப்பட்டுள்ளது. இத்தொலைக்காட்சியில் பள்ளி மாணவர்களுக்கான கல்வி தொடர்பான நிகழ்ச்சிகள், வேலைவாய்ப்பு மற்றும் சுய தொழில் கற்றல் தொடர்பான நிகழ்ச்சிகள் ஒளிபரப்பப்பட உள்ளதாக தெரிவிக்கப்பட்டுள்ளது. கல்வியாளர்களின் கலந்துரையாடல்கள், நுழைவுத் தேர்வு குறித்த விளக்கங்கள் புதிய முறையில் கற்பிக்கும் ஆசிரியர்களின் நேர்காணல், கல்வி உதவித்தொகைகளுக்கு விண்ணப்பிக்கும் முறை, மாணவர்களின் புதிய கண்டு பிடிப்புகள், பாட வல்லுனர்கள் நடத்தும் சிறப்பு வகுப்புகள், விளையாட்டுப் போட்டிகள் போன்றவை கல்வி தொலைக்காட்சியில் ஒளிபரப்ப திட்டமிடப்பட்டுள்ள மேலும் சில நிகழ்ச்சிகள் ஆகும்.

## மேற்கோள்கள்

## வெளியிணைப்புகள்
* கல்வி தொலைக்காட்சி வலைத்தளம்

பகுப்பு:தமிழ்நாட்டில் கல்வி
பகுப்பு:தொலைக்காட்சி
கம்பிமுள் வேலி

**கம்பிமுள் வேலி** (**Concertina wire** or **Dannert wire**) இச்சுருள் வடிவ கம்பிமுள் வேலிகள் இருநாட்டு எல்லைப்புறங்களிலும், கலவரப் பகுதிகளிலும் போராட்டாக்காரர்களை முன்னேற விடாமல் தடுப்பதற்கும், பாதுகாக்கப்பட்ட பகுதிகளான சிறைச்சாலைகள், திறந்தவெளி தடுப்பு முகாம்கள் மற்றும் இராணுவ முகாம்களில் தீயவர்கள் உட்புகாமல் தடுக்கப் பயன்படுத்தப்படுகிறது. இக்கம்பி முள் வேலிகளில் பட்டை வடிவத்தில் கூர்மையான இரும்பு முட்கள் கொண்டது. இக்கம்பிமுள் வேலிச் சுருள்களை கைகளால் எளிதாகவும், விரைவாகவும் விரிக்கவும், சுருட்டவும் முடியும் என்பதால், குறைந்த நேரத்தில்  இதனை அமைக்க இயலும்.

இரண்டாம் உலகப் போரின் போது படைவீரர்களே முட்கம்பி வேலிகளை தயாரித்து பயன்படுத்தினர். தற்போது இந்த கம்பிமுள் வேலிகள் தொழிற்சாலைகளில் உற்பத்தி செய்கின்றனர். 

 
 

## இந்தியாவில் கம்பிமுள் வேலிகள்
* வங்காளதேசத்திலிருந்து மக்கள் ஊடுவுருவி இந்தியாவுக்குள் குடியேறுவதை தடுக்க, இந்தியா - வங்காளதேசம் எல்லையைச் சுற்றி 2277 கிமீ நீளத்திற்கு, மேற்கு வங்காளம், அசாம், திரிபுரா, மிஸோரம், மேகாலயா என பல மாநிலங்களைத் தொட்டுச் செல்லும் முள்கம்பி வேலிகள் அமைக்கும் பணி டிசம்பர் 2009 அன்று முடிவடைந்தது.

* இந்தியா - பாகிஸ்தான் எல்லைகளை வரையறுக்கும்  கட்டுப்பாட்டுக் கோட்டை ஒட்டி, பாகிஸ்தான் நாட்டு தீவிரவாதிகளை இந்தியாவுக்குள் ஊடுருவ முடியாத அளவிற்கு இந்திய அரசு இந்தியாவின் குஜராத், இராஜஸ்தான், பஞ்சாப், ஜம்மு காஷ்மீர் எல்லைகளில் முட்கம்பி வேலி அமைத்துள்ளது. 

## இதனையும் காண்க
* முள்கம்பி

## மேற்கோள்கள்

### பொதுவான மேற்கோள்கள்
*
*
*
*

## மேலும் படிக்க
*

## வெளி இணைப்புகள்
* 
* இந்தியாவின் சொந்த முள்வேலி முகாம்கள்!
* LoC Fences Are Failing to Stop the Rising Tide of Infiltrators
*  CONCERTINA WIRE INSTALLATION - காணொளி
* Installation demo - Concertina coil - காணொளி

பகுப்பு:அமெரிக்கக் கண்டுபிடிப்புகள்
பகுப்பு:மதில்களும் வேலிகளும்
ராவலாகோட்

**ராவலாகோட்** (**Rawalakot**) (), பாகிஸ்தான் நாட்டின் கட்டுப்பாட்டில் உள்ள ஆசாத் காஷ்மீர் பகுதியில் உள்ள பூஞ்ச் மாவட்டத்தின் நிர்வாகத் தலைமையிட நகரம் ஆகும். பிர் பாஞ்சல் மலைத்தொடரில், இந்தியா - பாகிஸ்தான் எல்லையில் உள்ள எல்லைக் கோட்டிற்கு அருகே உள்ளது.

## அமைவிடம்
பிர் பாஞ்சல் மலைத்தொடரில் 5374 அடி உயரத்தில் ராவலாகோட் நகரம் உள்ளது. இது இந்தியாவின் பூஞ்ச் நகரத்திற்கு கிழக்கே 32 கி.மீ. தொலைவில் பாகிஸ்தானின் பூஞ்ச் மாவட்டத்தில் ராவலாகோட் நகரம் உள்ளது.

## மக்கள்தொகை பரம்பல்
2015-ஆம் ஆண்டின் மக்கள்தொகை கணக்கெடுப்பின்படி, ராவலாகோட் நகரத்தின் மொத்த மக்கள்தொகை 78,800 ஆகும்.

## பூஞ்ச் - ராவலாகோட் பேருந்து சேவைகள்
இந்தியாவின் பூஞ்ச் நகரத்தையும், பாகிஸ்தானின் ராவாலாகோட் நகரத்தையும் இணைக்கும் சாலைப்போக்குவரத்து பயணியர் பேருந்து சேவைகள் மற்றும் சரக்கு சேவைகள் 2005 மற்றும் 2008 முதல் துவங்கியுள்ளது.

## மேற்கோள்கள்


## வெளி இணைப்புகள்
*
*Britannica – Azad Kashmir
*World atlas page about Azad Kashmir status

பகுப்பு:ஆசாத் காஷ்மீரில் உள்ள ஊர்களும் நகரங்களும்
ஜான் டி. மைன்

**ஜான் டாசன் மைன்** (John Dawson Mayne)  (1828-1917) என்பவர் பிரித்தானிய வழக்கறிஞர் மற்றும் சட்ட நிபுணர் ஆவார். இவர் மதராஸ் அரசு தலைமை வழக்கறிஞராகவும், ஐக்கிய இராச்சிய இன் பிரிவி கவுன்சிலும் பணியாற்றியவராவார். மேலும்  இந்திய தண்டனைச் சட்டத்திற்கான மிகவும் தகுதிவாய்த புத்தகமாகக் கருதப்படும் *மேயின் இந்து லா* என்ற நூலின் ஆசிரியர் என்பதற்காகவும் இவர் நினைவுகூரப்படுகிறார். இவரது திருமண வாழ்க்கை ஒரு அவதூறால் பாதிக்கப்பட்டது, இது இவர்  வீரத்திருத்தகை விருது பெறுவதைத் தடுத்தது.

## குறிப்புகள்

*  
* சர் டி.ஆர்.ஏ தம்பூ செட்டி, ராஜா தர்ம பிரவீனா, மைசூர் தலைமை நீதிமன்றத்தின் தலைமை நீதிபதி மற்றும் ஆஃப்க். மைசூரின் திவான். 
*      
* 

பகுப்பு:தமிழ்நாடு தலைமை வழக்குரைஞர்கள்
பகுப்பு:1917 இறப்புகள்
பகுப்பு:1828 பிறப்புகள்
எச். எஸ். கன்னிங்காம்

**சர் ஹென்றி ஸ்டீவர்ட் கன்னிங்ஹாம்** (Sir Henry Stewart Cunningham)  (1832-1920) என்பவர் ஒரு பிரித்தானிய வழக்கறிஞர் மற்றும் எழுத்தாளர் ஆவார், இவர் 1872 முதல் 1877 வரை மதராஸ் மாகாண மலைமை வழக்கறிஞராக பணியாற்றினார்.  

## ஆரம்பகால வாழ்க்கை மற்றும் கல்வி
கன்னிங்ஹாம் 1832 ஆம் ஆண்டு ரெவ். ஜான் வில்லியம் கன்னிங்காம் என்பவரின் மகனாகப் பிறந்தார்.  கன்னிங்ஹாம் ஹாரோவில் கல்வி கற்றார். மேலும் ஆக்ஸ்போர்டின் டிரினிட்டி கல்லூரியில் சட்டம் பயின்று பட்டம் பெற்றார். இவர் 1859 இல் தன்னை வழக்கறிஞராகப் பதிவு செய்துகொண்டார். 

## தொழில்
வழக்கறிஞராகப் பதிவு செய்துகொண்ட கன்னிங்ஹாம் ஐக்கிய இராச்சியம் மற்றும் பிரித்தானிய இந்தியாவில் வழக்கறிஞர் தொழில் செய்தார்.  1872 இல் சென்னை மாகாணத்தின் அரசு தலைமை வழக்கறிஞராக உயர்ந்தார். 1877 ஆம் ஆண்டில், கல்கத்தா உயர்நீதிமன்ற நீதிபதியாக நியமிக்கப்பட்டு 1877 முதல் 1887 வரை பணியாற்றினார்.  , 1876-78 ஆம் ஆண்டு காலக்கட்டத்தில் ஏற்பட்ட பெரும் பஞ்சத்தின் காரணங்களை ஆராய 1878 ஆம் ஆண்டு இந்திய பஞ்ச ஆணையத்தின் உறுப்பினராக நியமிக்கப்பட்டார். 

## இறப்பு
கன்னிங்ஹாம் 1920 இல் இறந்தார். முன்னதாக 1889 ஆம் ஆண்டு அவர் இந்தியப் பேரரசின் நைட் கமாண்டர் என கௌரவிக்கப்பட்டார் . 

## படைப்புகள்

* *தி க்ரோனிகல்ஸ் ஆஃப் டஸ்டிபூர், எ டெல் ஆப் மார்டன் ஆங்கிலோ-இந்தியன் சொசைட்டி, தொகுதி 1*  
* *தி க்ரோனிகல்ஸ் ஆஃப் டஸ்டிபூர், எ டெல் ஆப் மார்டன் ஆங்கிலோ-இந்தியன் சொசைட்டி, தொகுதி 2*  
* *தி ஹெரியட்ஸ்*  
* *வேட் ஆண்ட்  தாரெஸ்*  
* *ஏர்ல் கேனிங்*  
* *லேட் லாரல்ஸ்*  

## குறிப்புகள்

பகுப்பு:தமிழ்நாடு தலைமை வழக்குரைஞர்கள்
பகுப்பு:சென்னை மாகாணம்
பகுப்பு:1920 இறப்புகள்
பகுப்பு:1832 பிறப்புகள்
பேட்ரிக் ஓ 'சல்லிவன் (வழக்கறிஞர்)

**பேட்ரிக் ஓ 'சல்லிவன்** (Patrick O' Sullivan) (20 சனவரி 1835 - 25 பெப்ரவரி 1887) என்பவர் ஐரிசு வம்சாவளியைச் சேர்ந்த ஒரு பிரித்தானிய வழக்கறிஞர் ஆவார். இவர் மதராஸ் மாகாண அரசு தலைமை வழக்கறிஞராக 1877 முதல் 1882 வரையும், மதராஸ் சட்டமன்ற உறுப்பினராகவும் பணியாற்றினார்.

இங்கிலாந்தின் கிரேஸ் இன்னில் சட்டம் பயின்ற இவர், 1864 இல் தன்னை வழக்கறிஞராக பதிவு செய்துகொண்டார்.

இவர் இந்தியாவில் சிட்னி ஜேன் மூர் என்பவரை மணந்தார். இவர்களின் ஒரே மகனான, ஆர்தர், பிரித்தானிய இராணுவ அதிகாரியானார். ஆர்தர் 1914 கிறிஸ்துமஸ் சண்டையில் முக்கியப் பங்கு வகித்தார்.

## குறிப்புகள்

பகுப்பு:தமிழ்நாடு தலைமை வழக்குரைஞர்கள்
பகுப்பு:1887 இறப்புகள்
பகுப்பு:1835 பிறப்புகள்
ஹேல் ஹோராஷியோ ஷெப்பார்ட்

**சர் ஹேல் ஹோராஷியோ ஷெப்பார்ட்** (Hale Horatio Shephard) (1842 - 19 ஏப்ரல் 1921) என்பவர் ஒரு பிரித்தானிய வழக்கறிஞர் ஆவார்.  இவர் 1885 இல் மதராஸ் மாகாணத்தின் அரசு தலைமை வழக்கறிஞராக பணியாற்றினார். மேலும் 1898 இல் மதராஸ் உயர்நீதிமன்றத்தின் தலைமை நீதிபதியாக செயல்பட்டார். 

## ஆரம்ப வாழ்க்கை
இவர் ஜான் ஷெப்பார்ட் என்வரின் மகனாவார். இவர் ஆக்ஸ்போர்டில் உள்ள ஏடன் மற்றும் பல்லியோல் கல்லூரியில் கல்வி பயின்றார். இவர் தன் சட்டப்படிப்பை இன்னர் டெம்பிளில்  பயின்றார். 1867 இல் வழக்கறிஞராகப் பதிவு செய்துகொண்டார். 

## தொழில்
ஷெப்பர்ட் 1867 ஆம் ஆண்டு இவர் இந்தியவில்  பாரிஸ்டராக வழக்கறிஞர் தொழிலில் நுழைந்தார். 1873 அக்டோபரில் மதராஸ் மாகாணக் கல்லூரியில் சட்டப் பேராசிரியராக நியமிக்கப்பட்டார். 1881 இல் மதராஸ் பல்கலைக்கழகத்தின்  ஊழியராக நியமிக்கப்பட்டார்.  1885 மார்ச்சில், இவர் மதராஸ் மாகாண அரசு தலைமை வழக்கறிஞராக நியமிக்கப்பட்டார். அதன் மூலம் மதராஸ் சட்டமன்ற உறுப்பினராகவும் நியமிக்கப்பட்டார். 

1888 சனவரியில், இவர் மதராஸ் உயர்நீதிமன்ற தற்காலிக நீதிபதியாக நியமிக்கப்பட்டு, 1889 சூலையில் நிரந்தரமாக்கப்பட்டார். 1901 சூலையில் இவர் ஓய்வு பெறுவதற்கு முன் 1898 ஆம் ஆண்டில் மதராஸ் உயர்நீதிமன்ற தலைமை நீதிபதியாகவும் பணியாற்றினார். 

1902 ஏப்ரலில் இவர் இந்திய அரசு தலைமைச் செயலாளரின் சட்ட ஆலோசகராகவும் வழக்குரைஞராகவும் நியமிக்கப்பட்டார்.  

அவர் 1908 இல் நைட் விருது பெற்றார் . 

ஷெப்பர்ட் 1921 ஏப்ரல் 19 அன்று பியாரிட்ஸில் இறந்தார். 

## குடும்பம்
மேஜர்-ஜெனரல் ஜே.டபிள்யூ ரைட்அவுட்டின் மகளான ஆக்னஸ் ரைட்அவுட்ட் என்பரவரை  1876 இல், ஷெப்பார்ட் மணந்தார். இவர்களின் இரண்டாவது மகனான கோர்டன் ஸ்ட்ராச்சி ஷெப்பார்ட் பிரிகேடியர் ஜெனரல் பதவிக்கு உயர்ந்தார், ஆனால் முதல் உலகப் போரில் கொல்லப்பட்டார். 

## மேற்கோள்கள்

பகுப்பு:தமிழ்நாடு தலைமை வழக்குரைஞர்கள்
பகுப்பு:சென்னை மாகாணம்
பகுப்பு:1921 இறப்புகள்
பகுப்பு:1842 பிறப்புகள்
நுகர்வோர் பாதுகாப்புச் சட்டம், 2019

**நுகர்வோர் பாதுகாப்புச் சட்டம், 2019 (**Consumer Protection Act, 2019**)** என்பது இந்திய பாராளுமன்றத்தில் இயற்றப்பட்ட ஒரு சட்டம் ஆகும். இது 1986 ஆம் ஆண்டில் இயற்றப்பட்ட நுகர்வோர் பாதுகாப்புச் சட்டம், 1986 சட்டத்தினை நீக்கம் செய்து அதற்கு மாற்றாக இது இயற்றப்பட்டது. 

இந்தச் சட்டத்தினை நுகர்வோர் நலன், உணவு மற்றும் பொது விநியோக அமைச்சர் இராம் விலாசு பாசுவானால் மக்களவையில் சூலை 8, 2019இல்முன்மொழியப்பட்டு சூலை 30, 2019 இல் நிறைவேறியது. ஆகத்து 6, 2019 இல் மாநிலங்களவையில் நிறைவேறியது. 

இந்த மசோதா ஆகத்து 9 இல் குடியரசுத் தலைவர் ராம்நாத் கோவிந்த்தின் ஒப்புதலைப் பெற்று அரசிதழில் அன்றே வெளியானது. இந்தச் சட்டம் நவம்பர் 2019 முதல் நடைமுறைக்கு வரும் என எதிர்பார்க்கப்படுகிறது.

## சான்றுகள்


பகுப்பு:இந்தியாவில் சட்டம்
பகுப்பு:இந்திய அரசின் சட்டங்கள்
ஜேம்ஸ் ஸ்பிரிங் பிரான்சன்

**ஜேம்ஸ் ஹென்றி ஸ்பிரிங் பிரான்சன்** (James Spring Branson) (11 சூன் 1842 &ndash; 8 ஏப்ரல் 1897) இந்திய தன்னார்வப் படையின் அதிகாரியும், வழக்கறிஞரும் ஆவார். இவர் மதராஸ் மாகாண அரசின் செயல் தலைமை வழக்கறிஞராக பணியாற்றினார்.

## தொழில்
ஸ்பிரிங் பிரான்சன் இந்திய தன்னார்வப் படையில் நியமிக்கப்பட்டு மெட்ராஸ் பீரங்கி தன்னார்வ படையினருடன் பணியாற்றினார். படைத்தலைவர் என்ற முறையில், 'பூர்வீக மக்களையும்' படைப்பிரிவில் பணியாற்ற அனுமதிக்க அவர் எடுத்த முடிவு கிட்டத்தட்ட வெள்ளை வீரர்களிடையே ஒரு புரட்சியை  ஏற்படுத்தியது. இதனால் மதராஸ் அரசாங்கம் ஸ்பிரிங் பிரான்சனின் உத்தரவை அவசரமாக ரத்து செய்து, 'பூர்வீக' தொண்டர்கள் மீதான தடையை தொடர்ந்தது. இவர் வழக்கறிஞராக பணியாற்றும் பொருட்டு சில ஆண்டுகளுக்குப் பிறகு இராணுவத்திலிருந்து தன் லெப்டினன்ட்-கர்னல் பதவியை விட்டு விலகினார்.

இவர் முதலில் வழக்கறிஞராக பதிவுசெய்யப்பட்டார். பின்னர், 1887 சூலையில் அரசு வழக்கறிஞராக நியமிக்கப்பட்டார். 1887 மார்ச்சில், இவர் மதராஸ் மாகாணத்தின் செயல் வழக்கறிஞராக நியமிக்கப்பட்டார். ஸ்பிரிங் பிரான்சன் மதராஸ் சட்டமன்ற உறுப்பினராகவும் பணியாற்றினார். மேலும் மதராஸ் பார் அசோசியேஷனின் தலைவராகவும் பணியாற்றினார்.

இவர் 1897 இல் இறந்தார். இவரது உடலானது சென்னை ஆங்கிலிகன் புனித மேரி தேவாலயத்தில் அடக்கம் செய்யப்பட்டது. சென்னையில் உள்ள பிரான்சன் கார்டனுக்கு இவரது பெயர் இடப்பட்டது.

## குறிப்புகள்

*  

பகுப்பு:தமிழ்நாடு தலைமை வழக்குரைஞர்கள்
பகுப்பு:1842 பிறப்புகள்
பகுப்பு:1897 இறப்புகள்
பிரமோத் பகத்

**பிரமோத் பகத்** (Pramod Bhagat)  (பிறப்பு:4 சூன் 1988) என்பவர் இந்திய மாற்றுத்திறனாளி இறகுப்பந்தாட்ட வீரர் ஆவார். இவர் இந்தியாவின் ஒடிசா மாநிலத்தில் உள்ள புவனேசுவரைச் சார்ந்தவர் ஆவார். இவரது நான்காம் வயதில் இளம்பிள்ளை வாதத்தால் பாதிக்கப்பட்டார். 2002 ஆம் ஆண்டு மென்பந்தாட்டம் விளையாடத் தொடங்கிய இவர் 2006 ஆம் ஆண்டில் மாற்றுத்திறனாளிகளுக்கான போட்டிகளில் பங்கு பெறத்தொடங்கினார். இவர் 2019 ஆம் ஆண்டு ஆகத்து மாதம் சுவிட்சர்லாந்தின் பேசல் நகரில் நடந்த மாற்றுத்திறனாளிகளுக்கான இறகுப்பந்தாட்ட வாகையாளர் போட்டியின் இறுதியாட்டத்தில் இங்கிலாந்து நாட்டின் டேனியல் பெதெல் என்பவரை தோற்கடித்து தங்கப்பதக்கம் வென்றுள்ளார். இந்தப் போட்டியின் கடைசி நாளுக்கு முந்தைய நாளில் நடைபெற்ற மாற்றுத்திறனாளிகளுக்கான இரட்டையர் பிரிவில்  மனோஜ் சர்கார் என்பவருடன் இணைந்து ஆடி தங்கம் வென்றுள்ளார்.

## இணை ஒலிம்பிக் போட்டிகளில்
2020 டோக்கியோ பார-ஒலிம்பிக் விளையாட்டில் 4 செப்டம்பர் 2021 அன்று இறகுப் பந்தாட்டப் போட்டியில் ஆடவர் ஒற்றையர் SL3 பிரிவில் தங்கப் பதக்கம் வென்றார்.

## மேற்கோள்கள்


பகுப்பு:மாற்றுத்திறனாளிகள்
பகுப்பு:வாழும் மக்கள்
பகுப்பு:1988 பிறப்புகள்
பகுப்பு:ஒடிசா நபர்கள்
பகுப்பு:ஒலிம்பிக் போட்டியாளர்கள்
பகுப்பு:இணை ஒலிம்பிக் விளையாட்டு வீரர்கள்
பகுப்பு:இந்திய இறகுப்பந்தாட்ட வீரர்கள்
தஞ்சாவூர் மராத்தி மொழி

**தஞ்சாவூர் மராத்தி** (*Thanjavur Marathi*) என்றும் பொதுவாக உச்சரிக்கப்படும் **தஞ்சாவூர் மராத்தி மொழி**யானது, 17 ஆம் நூற்றாண்டில், இந்தியாவின், தஞ்சாவூர் நகரைச் சுற்றியுள்ள பகுதிகளுக்கு, சிவாஜியின் சகோதரர் வெங்கோஜியுடன், தெற்கே குடியேறிய தஞ்சாவூர் மராத்தியர் பேசும், மராட்டியின் கிளைமொழி ஆகும்.

## மேற்கோள்கள்

பகுப்பு:மராத்தி
பகுப்பு:இந்திய மொழிகள்
பகுப்பு:இந்திய-ஆரிய மொழிகள்
சி. ஏ. வைட்

**சர் சார்லஸ் அர்னால்ட் வைட்** (Sir Charles Arnold White) (1858 - 6 செப்டம்பர் 1931) என்பவர் ஒரு பிரித்தானிய வழக்கறிஞர் ஆவார். இவர் 1898 முதல் 1899 வரை மதராஸ் மாகாணத்தின் அரசு தலைமை வழக்கறிஞராகவும், 1899 முதல் 1914 வரை மதராஸ் உயர் நீதிமன்ற தலைமை நீதிபதியாகவும் பணியாற்றினார். 

## ஆரம்பகால வாழ்க்கை
இவர் தாமஸ் ஜான் வைட் என்பவருக்கு மகனாக 1858 ஆம் ஆண்டு பிறந்தார். இவர் ஆக்ஸ்போர்டில் உள்ள புதுக் கல்லூரியில் படித்தார், அங்கு 1881 இல் தன் பட்டப்படிப்பை முடித்தார். 1883 ஆம் ஆண்டில் வைட் வழக்கறிஞராக பதிவுசெய்துகொண்டார். 

## தொழில்
இவர் 1898 முதல் 1899 வரை மதராஸ் மகாணத்தின் அரசு தலைமை வழக்கறிஞராகவும்,  மதராஸ் சட்டமன்ற உறுப்பினராகவும் பனியாற்றினார்.  இவர் மதராஸ் உயர்நீதிமன்றத்தின் தலைமை நீதிபதியாக நியமிக்கப்பட்டதைத் தொடர்ந்து 1899 இல் இவர் அப்பதவிகளை ராஜினாமா செய்தார்.  1914 இல், இந்தியத் தலைமை ஆளுநரின் நிர்வாகக் குழுவுக்கு  வைட் நியமிக்கப்பட்டார். மேலும் இவர் மெட்ராஸ் பல்கலைக்கழகத்தின் துணைவேந்தராகவும் பணியாற்றினார்.  

## மரியாதைகள்
வைட் 1900 இல் இளம் நைட் என கௌரவிக்கப்பட்டார். 

## குறிப்புகள்

* 
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:தமிழ்நாடு தலைமை வழக்குரைஞர்கள்
பகுப்பு:1858 பிறப்புகள்
ஞாறாம்விளை

**ஞாறாம்விளை** கிராமம் தமிழ்நாட்டின் கன்னியாகுமரி மாவட்டத்தின் விளவங்கோடு தாலுகாவின் கிழக்கு பகுதியில் அமைந்துள்ளது. ஞாறாம்விளை அண்டை கிராமங்களில் சில திக்குறிச்சி, பேரை, ஆலுவிளை, கடந்தான்கொடு, தேனாம்பாறை முதலியவை ஆகும். ஞாறாம்விளை பாகோடு பேரூராட்சியின் பகுதியாகும். 

ஞாறாம்விளை குழித்துறை தாமிரபரணி ஆற்றின் கரையோரம் அமைந்துள்ளது. மார்த்தாண்டம்த்தையும் ஞாறாம்விளை இணைக்கும் நேசமணி பாலம் அமைந்துள்ளது

ஞாறாம்விளை சந்திப்பில் பல விதமான வேலைவாய்புகளை கொடுக்க கூடிய மிக முக்கியமான இடம். 1990 முதல் 2005 கால கட்டங்களில் தினமும் 1000 பேருக்கு மேல் வைலை கிடைத்தது. இது செங்கல் சூளை, மணல் கடவுகள், லாரியில் செங்கல் ஏற்றும் இறக்கும் தொழில், மணல் ஏற்றும் இறக்கும் தொழில் ஆகியவை முக்கியமானது. இந்த வேலைகளை செய்வதற்க்காக பல்வேறு இடங்களில் இருந்து ஞாறாம்விளைக்கு அதிகாலை 4 மணிக்கே வந்து விடுவார்கள்.

## சமய வழிபாட்டு தலங்கள்

### கிறிஸ்தவ ஆலயங்கள்

இயேசுவின் திரு இருதய ஆலயம், பாகோடு
கிருபாசன், ஞாறாம்விளை
சிஸ்ஐ ஆலயம், ஞாறாம்விளை

### இந்து சமய கோவில்கள்

சிதறால் மலைக் கோவில், கிருஷ்ணன் கோவில், பேரை



## சான்றுகள்


பகுப்பு:கன்னியாகுமரி மாவட்டத்திலுள்ள கிராமங்கள்
ஊர்க்காவல் படை (இந்தியா)

**ஊர் காவல் படை** (**Indian Home Guard**) இந்தியக் காவல் துறைக்கு துணையாக செயல்படும் தன்னார்வப் படையாகும். 
இந்திய - சீனா போருக்குப் பின்னர் இந்தியக் காவல்துறைக்கு உதவிட 1962-இல் ஊர் காவல் படை அமைப்பு நிறுவப்பட்டது. 18 முதல் 50 வயது உள்ள தன்னார்வம் கொண்ட அனைத்து தரப்பு இளைஞர்களை ஊர்காவல் படைக்கு தேர்வு செய்யப்படுகின்றனர். ஊர் காவல் படையில் குறைந்தபட்ச சேவைக்காலம் மூன்று முதல் ஐந்து ஆண்டுகள் ஆகும்.இந்தியாவின் 25 மாநிலங்களில் ஊர் காவல் படையில் 5,73,793 நபர்கள் உள்ளனர்.

## பணிகள்
* உள்நாட்டு பாதுகாப்பிற்கு காவல்துறையுடன் உதவுவது.
* போர்க் காலங்களில் விமான குண்டு வீச்சிலிருந்து தற்காத்து கொள்வதற்கு மக்களை பயிற்றுவிப்பது மற்றும் இயற்கை சீற்றங்களிலிருந்து மக்களை காக்க உதவுதல்.
*  நாட்டின் பாதுகாப்பு தொடர்பான விடயங்களில் நேரடியாகவும், மறைமுகவும் இக்கட்டான நிலைகளில் அவசரப்படையாகவும் செயல்படுதல்.
* அவசர காலங்களில் மோட்டார் வாகனங்கள் ஓட்டுதல், தீயணைப்பு பணி மேற்கொள்தல், மருத்துவ செவிலியர் பணிகள், முதலுதவி, தகவல் தொடர்பு  வழங்குதல் போன்ற பணிகளை மேற்கொள்வர்.

### தமிழ்நாட்டில் ஊர்காவல் படை
தமிழ்நாட்டில் ஊர் காவல் படை 1963-இல் துவக்கப்பட்டது. தற்போது ஊர்காவல் படையினரின் நாள் ஊதியம் 152 ரூபாயாக உயர்த்தப்பட்டுள்ளது. ஊர்க்காவல் படையினருக்கு ஆண்டுக்கு 200 நாள் மட்டும் பணி வழங்கப்படுகிறது. போக்குவரத்தை சரி செய்தல், திருவிழா, பண்டிகை நேரங்களில் கூட்ட நெரிசல் மிகுந்த இடங்களில், கூட்டத்தை ஒழுங்கு படுத்துதல், தலைவர்கள் வருகையின் போதும், அரசியல் கட்சிகள், சங்கங்களின் பொதுக்கூட்டம், சட்டம் ஒழுங்குக்கு பாதிப்பு ஏற்படும் என கருதப்படும் நேரங்களில், பாதுகாப்பு பணியிலும் ஈடுபடுத்தப்படுகின்றனர்.  சில நேரங்களில் மாநகர ஆயுதப்படை, அதிகாரிகளின் வாகனங்களை இயக்கவும், நீதிமன்றங்கள் பிறப்பிக்கும் வாரண்டுகளை வழங்க முடியாமல் போலீசார் மிகுந்த சிரமத்தை சந்தித்து வந்தனர். இந்த குறைகளையும் தற்காலிகமாக தீர்வு காணும் வகையில், போலீசார் மேற்கொள்ளும் பணிகளை, ஊர்க்காவல் படையை சேர்ந்தவர்களை ஈடுபடுத்த முடிவு செய்யப்பட்டுள்ளது.  

## மேற்கோள்கள்

## வெளி இணைப்புகள்

* Ministry of Home Affairs Home Guard page 
* Ministry of Home Affairs Directorate General of Civil Defense 

பகுப்பு:இந்தியத் துணை இராணுவம்
பேகம் ஜீனத் மஹல்

**பேகம் சாஹிபா ஜீனத் மஹல்** ((உருது: زینت محل) , (பிறப்பு 1823 - இறப்பு 17 ஜூலை 1886) பேரரசர் பகதூர் ஷா ஜாபர் II சார்பில் முகலாயப் பேரரசை சட்டத்தின்படி ஆண்ட பேரரசி ஆவார். அவரின் மனைவியருள் அதிகம் விரும்பத்தக்கவரும் இவரே.

## திருமணம்
ஜீனத் மஹல்  19 நவம்பர் 1840 ஆம் ஆண்டு டெல்லியில் பேரரசர் பகதூர் ஷா ஜாபர் II ஐ மணந்தார், அவருக்கு மிர்சா ஜவான் பக்த் என்ற மகனைப் பெற்றார். 

1857 ஆம் ஆண்டு நடந்த கிளர்ச்சியை ஒட்டி தனது மகன் மிர்சா ஜவான் பக்த் தை அரியனை ஏற்றி ஆட்சி நடத்தினார். 

1858 ஆம் ஆண்டு  ஜாபருடன், ஜீனத் மஹலும், குடும்பத்தின் எஞ்சிய சிலருடன் பர்மாவில் (இப்போது மியான்மார்) உள்ள ரங்கூனுக்கு (இப்போது யங்கூன்) நாடுகடத்தப்பட்டார். இறக்கும் வரை ரங்கூனிலேயே இருந்தார், இறந்தபின் தனது கணவரின் அடக்கஸ்தலத்திற்க்கு அருகிலேயே அடக்கம் செய்யப்பட்டார்., 

## Gallery


Image:Marriage certificate of the last Mughal ruler, Bahadur Shah II (r. 1837-57) to Zinat Mahal Begam, on 18 November 1840.jpg|*Kabin-name* (Marriage Certificate) of Bahadur Shah and Zeenat Mahal
Image:Zinat mahal.jpg|A portraiture of Zeenat Mahal
Image:Zeenat Mahal, wife of Bahadur Shah II.jpg|A portraiture of Zeenat Mahal
Image:Zinat Mahal.jpg|A portraiture of Zeenat Mahal
Image:Zinat_Mahal_Begum.png|Zeenat Mahal's supposed only known photograph, possibly the only photograph that exists of any Mughal empress


## இவற்றையும் பார்க்கவும்
* சஃபார் மகால்
* பகதூர் சா சஃபார்

## குறிப்புகள்


பகுப்பு:1283 பிறப்புகள்
பகுப்பு:இந்திய வரலாறு
பகுப்பு:முகலாய அரசர்கள்
பகுப்பு:1886 இறப்புகள்
பகுப்பு:இந்திய அரச குடும்பப் பெண்கள்
கூட்டுறவு, உணவு மற்றும் நுகர்வோர் பாதுகாப்புத் துறை (தமிழ்நாடு)

**தமிழக கூட்டுறவு, உணவு மற்றும் நுகர்வோர் பாதுகாப்புத் துறை** (Department of Co-operation, Food and Consumer Protection (Tamil Nadu)) என்பது தமிழ்நாடு அரசின் ஒரு துறையாகும்.

## வரலாறு

இந்தியாவில் கூட்டுறவு இயக்கத்தில் தமிழ்நாடு முன்னோடியாகத் திகழ்கிறது. இந்தியாவின் முதல் தொடக்க வேளாண்மை கூட்டுறவுக் கடன் சங்கமானது  22 ஆகஸ்டு 1904 அன்று  திருவள்ளூர் மாவட்டத்தின் திரூர் கிராமத்தில் நிறுவப்பட்டது.

இந்தியாவின் முதல் நுகர்வோர் கூட்டுறவுச் சங்கமான, திருவல்லிக்கேணி நகர கூட்டுறவுச் சங்கம் 1904-ஆம் ஆண்டில் தொடங்கப்பட்டது. மற்ற மாநிலங்கள் தமிழகத்தினை முன்மாதிரியாகக் கொண்டு கூட்டுறவுச் சங்கங்களைத் தொடங்கின.

## நிர்வாகம்
கீழ்க்காணும் அலுவலர்களால் கூட்டுறவுத் துறை நிர்வகிக்கப்படுகிறது. 
* தமிழ்நாடு கூட்டுறவுச் சங்கங்களின் மாநில பதிவாளர் அலுவலகம், சென்னை
* மண்டல கூட்டுறவுச் சங்கங்களின் இணைப்பதிவாளர்கள் அலுவலகம் (மாவட்ட வாரியாக)
* சரக கூட்டுறவுச் சங்கங்களின் துணைப்பதிவாளர்கள் அலுவலகம் (கோட்ட வாரியாக)
* கூட்டுறவுச் சங்கங்களின் சார்பதிவாளர்கள்
* கூட்டுறவுச் சங்கங்களின் முதுநிலை ஆய்வாளர்கள்
* கூட்டுறவுச் சங்கங்களின் இளநிலை ஆய்வாளர்கள்

## பணிகள்
தமிழ்நாட்டில்  கூட்டுறவுச் சங்கங்கள் கீழ்க்கண்ட பணிகளை செய்துவருகின்றன.
* கடன் வழங்குதல்
* விவசாய விளைபொருட்கள் விற்பனை மேற்கொள்ள வசதிகளை ஏற்படுத்துதல் 
* வேளாண்மை இடுபொருள், நுகர்பொருள் ஆகியவற்றை நியாயமான விலையில் விற்பனை செய்தல் ஆகிய பணிகளை ஆற்றிவருகின்றன.

## மாநில கூட்டுறவுச் சங்கங்கள்
* தமிழ்நாடு மாநில தலைமை கூட்டுறவு வங்கி 
* தமிழ்நாடு மாநில கூட்டுறவு நிலவள வங்கி
* தமிழ்நாடு மாநில கூட்டுறவு வீட்டுவசதி சங்கம்
* தமிழ்நாடு மாநில கூட்டுறவு நுகர்வோர் மற்றும் விற்பனைச் சங்கம்
* தமிழ்நாடு மாநில கூட்டுறவு கைத்தறி நெசவாளர்கள் சங்கம் (CoopTex) 
* தமிழ்நாடு தொழிற் கூட்டுறவு வங்கி
* தமிழ்நாடு கூட்டுறவு பால் உற்பத்தியாளர்கள் இணையம்
* தமிழ்நாடு கூட்டுறவு ஒன்றியம்
* ரெப்கோ வங்கி

## மாவட்ட அளவிலான கூட்டுறவுச் சங்கங்கள்
* மாவட்ட மத்திய கூட்டுறவு வங்கிகள்
* மாவட்ட நுகர்வோர் மொத்த கூட்டுறவு பண்டகசாலைகள்
* கூட்டுறவு சர்க்கரை ஆலைகள்
* மாவட்ட பால் உற்பத்தியாளர்கள் கூட்டுறவு ஒன்றியங்கள்
* மாவட்ட கூட்டுறவு ஒன்றியம்

## தொடக்கநிலை கூட்டுறவுச் சங்கங்கள்
* தொடக்க வேளாண்மை கூட்டுறவு கடன் சங்கங்கள் 
* நகர கூட்டுறவு வங்கிகள்
* நகர கூட்டுறவு கடன் சங்கங்கள்
* வேளாண்மை உற்பத்தியாளர்கள் கூட்டுறவு விற்பனைச் சங்கங்கள்
* தொடக்கக் கூட்டுறவு வேளாண்மை மற்றும் ஊரக வளர்ச்சி வங்கிகள்
* பெரும்பல நோக்கு கூட்டுறவுச் சங்கங்கள்
* பணியாளர்கள் கூட்டுறவு கடன் மற்றும் சிக்கன நாணயச் சங்கங்கள்
* தொடக்க கூட்டுறவு பண்டகசாலைகள்
* மாணவர் கூட்டுறவு பண்டகசாலைகள்
* பால்வள கூட்டுறவுச் சங்கங்கள்
* வீட்டுவசதி கூட்டுறவுச் சங்கங்கள் 
* நெசவாளர்கள் கைத்தறி கூட்டுறவுச் சங்கங்கள்
* மீனவர்கள் கூட்டுறவுச் சங்கங்கள்
* தொழில் கூட்டுறவுச் சங்கங்கள்
## சட்டம் & விதிகள்
* தமிழ்நாடு கூட்டுறவு சங்கங்களின் சட்டம், 1983
* தமிழ்நாடு கூட்டுறவு சங்கங்களின் விதிகள், 1988  
* நுகர்வோர் பாதுகாப்புச் சட்டம், 1986
* தமிழ்நாடு நுகர்வோர் பாதுகாப்புச் சட்ட விதிகள், 1988 
## சான்றுகள்

## வெளி இணைப்புகள்
*  தமிழக அரசு கூட்டுறவு அமைப்பு
* உணவு மற்றும் நுகர்வோர் பாதுகாப்பு - 2018 - 2019
*பொது விநியோக திட்டம்

பகுப்பு:தமிழ்நாடு அரசுத் துறைகள்
பகுப்பு:கூட்டுறவு
முந்திரா வழக்கு

**முந்திரா முறைகேடு வழக்கு**, விடுதலை இந்தியாவில் அரசு தொடர்பாக பதிவான முதல் ஊழல் முறைகேடாகும். கொல்கத்தாவை தலைமையிடமாகக் கொண்ட **ஹரிதாஸ் முந்திரா** என்ற வணிகருக்குச் சொந்தமான நிறுவனப் பங்குகளை, 1957களில் அதன் உண்மையான சந்தை மதிப்பைவிட கூடுதல் மதிப்பில் ரூபாய் 1.26 கோடி பங்குகளை, இந்திய அரசு நிறுவனமான, இந்திய ஆயுள் காப்பீட்டுக் கழகம் வாங்கியதான குற்றச்சாட்டை மும்பை உயர்நீதிமன்றம் விசாரித்தது.

இந்த வழக்கை விசாரித்த பம்பாய் உயர்நீதிமன்றத் தலைமை நீதிபதி சக்லா அளித்த அறிக்கையை அடுத்து நேருவின் அரசில் நிதி அமைச்சராக இருந்து, இந்த பங்கு வர்த்தகத்துக்கு அனுமதி தந்த டி. டி. கிருஷ்ணமாச்சாரி பதவி விலகினார்.

இந்த வழக்கை மேலும் விசாரிக்க அப்போது பதவி நீட்டிப்பு பெற்று உச்சநீதிமன்ற நீதிபதியாக இருந்த விவியன் போஸ் தலைமையில் விசாரணைக் குழு அமைக்கப்பட்டது.  விசாரணையில் உத்தரப்பிரதேச மாநில காங்கிரஸ் கட்சி குழுவிற்கு  ரூபாய் 1.5 இலட்சமும், இந்திய தேசிய காங்கிரசு கட்சியின் மத்திய குழுவிற்கு ரூபாய் 1 இலட்சமும், **ஹரிதாஸ் முந்திரா** நன்கொடை அளித்ததற்கு கைம்மாறாகவே அவரது நிறுவனத்தின் பங்குகளை, இந்திய ஆயுள்காப்பீடு நிறுவனம், கூடுதல் விலை கொடுத்து வாங்கியதாக நீதிபதி விவியன் போஸ் கண்டறிந்தார்.

10 சூன் 1959 அன்று  புதுதில்லியில் நடைபெற்ற செய்தியாளர்கள் கூட்டத்தில், இந்தியப் பிரதமர் ஜவகர்லால் நேரு, நீதிபதி விவியன் போசின் இந்தக் குற்றச்சாட்டுகள் கற்பனை என்றும், நீதிபதி விவியன் போசுக்கு அறிவு குறைவு என்றும் நேரு விமர்சித்தார். பின்னர் தமது தவறை உணர்ந்த பிரதமர் ஜவகர்லால் நேரு நீதிபதிக்கு கடிதம் வாயிலாக மன்னிப்பு கேட்டுக்கொண்டார்.

## மேற்கோள்கள்


## வெளி இணைப்புகள்
* முந்திரா வழக்கு தீர்ப்பு
பகுப்பு:இந்தியாவில் ஊழல்
ஜே. இ. பி. வாலிஸ்

**சர் ஜான் எட்வர்ட் பவர் வாலிஸ்** (Sir John Edward Power Wallis) (3 நவம்பர் 1861 - 8 சூன் 1946) என்பவர் 1900 முதல் 1906 வரை மதராஸ் அரசு தலைமை வழக்கறிஞராகவும், 1914 முதல் 1921 வரை மதராஸ் உயர் நீதிமன்றத்தின் தலைமை நீதிபதியாகவும் பணியாற்றிய பிரித்தானிய வழக்கறிஞர் ஆவார்.

## ஆரம்பகால வாழ்க்கை
இவர் 1861 ஆம் ஆண்டு எகிப்தின்,  அலெக்சாந்திரியாவைச் சேர்ந்த ஜான் எட்வர்ட் வாலிஸ் என்பவரின் மகனாகப் பிறந்தார். இவர் டர்ஹாம், உஷாவ்  கல்லூரி மற்றும் லண்டன் பல்கலைக்கழகம் (எம்.ஏ), போன்றவற்றில் கல்வி கற்றார்.  1886 ஆம் ஆண்டிலிருந்து மிடில் டெம்பிளில் வழக்கறிஞராக பதிவு செய்துகொண்டு தொழிலில் ஈடுபட்டார்.

மதராசில் சிலகாம் வணித்தில் ஈடுபட்ட நிலையில், சி. ஏ. வைட்டிற்குப் பிறகு 1900 சனவரியில் மதராஸ் மாகாணத்தின் அரசு தலைமை வழக்கறிஞராக நியமிக்கப்பட்டார்.

## சட்ட வாழ்க்கை
வாலிஸ் 1900 முதல் 1906 வரை மதராஸ் மாகாண அரசு தலைமை வழக்கறிஞராகப் பணியாற்றினார். மேலும் இவர் மதராஸ் சட்டமன்ற உறுப்பினராக நியமிக்கப்பட்டு 1904 முதல் 1906 வரை பணியாற்றினார். 1907 ஆம் ஆண்டில், வாலிஸ் மதராஸ் உயர்நீதிமன்ற நீதிபதியாக நியமிக்கப்பட்டார்.  1914 சூலை முதல் அக்டோபர் வரை பொறுப்பு தலைமை நீதிபதியாக செயல்பட்டார். 1914 நவம்பரில், உயர்நீதிமன்ற தலைமை நீதிபதியாக செய்யப்பட்ட இவரது நியமனம் உறுதி செய்யப்பட்டது. இப்பதவியில் இவர் 1921 வரை பணியாற்றினார். 1926 ஆகத்து 19 அன்று, அவர் பிரிவி கவுன்சிலின் நீதித்துறை குழுவில் நியமிக்கப்பட்டார்.

இவர்  1908 இல் மெட்ராஸ் பல்கலைக்கழகத்தின் துணைவேந்தராக இருந்தார். 1903 ஆம் ஆண்டில், வில்லியம் ரிச்சர்ட்சன் ஃபோக்கின் மகளான டோரோதியா மார்கரெட் என்பவரை மணந்தார்.

## குறிப்புகள்

## குறிப்புகள்

*  
* http://en.wikisource.org/wiki/The_Indian_Biographical_Dictionary_(1915)/Wallis,_Sir_John_Edward_Power

## வெளி இணைப்புகள்

* Works by or about J. E. P. Wallis   
* 

பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:தமிழ்நாடு தலைமை வழக்குரைஞர்கள்
பகுப்பு:1946 இறப்புகள்
பகுப்பு:1861 பிறப்புகள்
இளவேனில் வாலறிவன்

**இளவேனில் வாலறிவன்** (*Elavenil Valarivan*, பிறப்பு: ஆகத்து 2, 1999) தமிழ்நாடு, கடலூரைச் சேர்ந்த குறி பார்த்துச் சுடும் வீராங்கனை ஆவார். இவர் 2019 பன்னாட்டு துப்பாக்கிச் சூட்டு விளையாட்டு அமைப்பின் 2019 உலகக்கிண்ணப் போட்டியில் இந்தியாவுக்காக விளையாடி தங்கப் பதக்கத்தை வென்றார்.

இளவேனில் 2018 ஆம் ஆண்டில் சிட்னியில் நடைபெற்ற இளையோருக்கான உலகக்கோப்பைப் போட்டியில் போட்டியிட்டு தங்கப் பதக்கம் பெற்றார். 2019 உலகப் பல்கலைக்கழகப் போட்டிகளில் விளையாடி வெள்ளிப் பதக்கம் பெற்றார். பின்னர் 2019 இல் இளையோருக்கான உலகக் கிண்ணப் போட்டியில் தங்கப் பதக்கம் பெற்றார். 2019 ஆகத்து 28 இல் இரியோ டி செனீரோவில் நடைபெற்ற உலகக் கோப்பைப் போட்டியில் 10 மீட்டர் காற்றுத் துப்பாக்கி சுடும் போட்டியில் இந்தியாவுக்காகத் தங்கப் பதக்கம் பெற்றார்.

இளவேனில் மியூனிக்கில் நடந்த 2019 உலகக்கோப்பைப் போட்டியில் 10 மீ துப்பாக்கி சுடும் போட்டியில் பங்குபற்றி நான்காவதாக வந்தார். இவருக்கு 2022 இல் இந்திய அரசின் அர்ச்சுனா விருது வழங்கப்பட்டது.

## மேற்கோள்கள்

## வெளி இணைப்புகள்
* 

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:தமிழ்ப் பெண் விளையாட்டு வீரர்கள்
பகுப்பு:இந்தியக் குறிவைத்து சுடுவோர்கள்
பகுப்பு:இந்திய ஒலிம்பிக் வீரர்கள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:அருச்சுனா விருது பெற்ற தமிழர்கள்
வல்லநாட்டு செட்டியார்

**வல்லநாட்டு செட்டியார்** (*Vallanattu Chettiar*) எனப்படுவோர் இந்திய மாநிலமான, தமிழகத்தில் வாழுகின்ற ஓர் நகரத்தார் இனக்குழுவினர் ஆவர். இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.  இவர்களை வல்லநாட்டு நகரத்தார் செட்டியார் என்றும் அழைப்பர்.

இவர்கள் புதுக்கோட்டை மாவட்டம், திருவரங்குளம் அருகிலுள்ள வல்லநாடு என்னும் கிராமத்தில் உள்ளனர். இந்த திருவரங்குளம் கோயில் 1000 ஆண்டுகளுக்கு முன்பு கட்டப்பட்ட கோயிலாகும்.

திருவரங்குளம் கோயில் வல்லநாட்டு செட்டியார்களின் பிரதான கோயிலாகும்.

வல்லநாட்டு செட்டியார் சமூகம் 12 கிராமப் பிரிவைக் கொண்டுள்ளது, மேலும் இந்த கிராமப் பிரிவு 3 சீமை என பிரிக்கப்பட்டுள்ளது:
# மேல்முகம் (மேல சீமை) (கீரனூர், ஆரியூர்,அன்னவாசல், வல்லநாடு)
# நடுமுகம் (நடுசீமை) (ஆலங்குடி, மறமடக்கி, வடகாடு, கறம்பக்குடி )
# கீழ்முகம் (கீழ சீமை) (நெடுவாசல், நெய்வேலி, பிலாவிடுதி, காடுவெட்டுவிடுதி)

## பாரம்பரிய தோற்றம் மற்றும் பிற செட்டியரிடமிருந்து வேறுபாடுகள்
முற்காலத்தில் வல்லநாட்டு செட்டியார்கள் தனித்துவமான தோற்றமளிப்பவர்களாக இருந்தனர். ஆண்கள் காதுகளில் பெரிய பதக்கம் கொண்ட கடுக்கண்களை அணிபவர்களாகவும், பெண்கள் காதுகளை வளர்க்கும் விதமான அதிக எடை கொண்ட தண்டட்டிகளை அணிந்தனர். இவர்கள் திருவாதிரை நோன்பு விழாவைக் கொண்டாடுகின்றனர். இவர்கள் இனிப்பு அடை (ஒரு வகையான தோசை) செய்து, பூசை அறையில் கோலம் இட்டு, பிராத்தனை செய்கின்றனர்.

## இதனையும் காண்க
* நகரத்தார்
* செட்டியார்

## மேற்கோள்கள்

பகுப்பு:தமிழரில் சாதிகள்
பகுப்பு:செட்டியார்கள்
பன்னு மாவட்டம்

**பன்னு மாவட்டம்** (**Bannu District**) (, ) பாகிஸ்தான் நாட்டின் வடமேற்கில் உள்ள கைபர் பக்துன்வா மாகாணத்தில் அமைந்த 35 மாவட்டங்களில் ஒன்றாகும். இதன் தலைமையிட நகரம் பன்னு நகரம் ஆகும்.  இம்மாவட்டம் 1861-இல் பிரித்தானிய இந்தியாவின் ஒரு மாவட்டமாக ஆவணப்படுத்தப்பட்டுள்ளது. முன்னர் இம்மாவட்டம் நடுவண் நிர்வாகத்தில் பழங்குடிப் பகுதியில் இருந்தது. 2018-இல் நடுவண் நிர்வாகத்தில் இருந்த பழங்குடிப் பகுதிகள் கைபர் பக்துன்வா மாகாணத்துடன் இணைக்கப்பட்டது.

பன்னு மாவட்டத்தின் எல்லைகளாக வடமேற்கில் வடக்கு வசீரிஸ்தான், வடகிழக்கில் கரக் மாவட்டம், தென்கிழக்கில் லக்கி மார்வாத் மாவட்டம், தென்மேற்கில் தெற்கு வசீரிஸ்தான்  உள்ளது. கைபர் பக்துன்வா மாகாண சட்டமன்றத்தில், பன்னு மாவட்டத்தின் சார்பாக 4 சட்டமன்ற உறுப்பினர்கள் உள்ளனர். பாகிஸ்தான்  நாடாளுமன்றத்திற்கு இம்மாவட்டத்தில் சார்பில் ஒரு நாடாளுமன்ற உறுப்பினரை தேர்வு செய்யப்படுகிறார்.

பன்னு மாவட்டத்தின் முக்கியத் தொழில்களாக துணி நெய்தல், சர்க்கரை ஆலைகள், பஞ்சு நூல் ஆலைகள் உள்ளது.
குர்ரம் மற்றும் காம்பிலா ஆறுகள பன்னு மாவட்டத்தை வளப்படுத்துகிறது.

## மாவட்ட நிர்வாகம்
பன்னு மாவட்டம் 4 வருவாய் வட்டங்களும், 49 ஒன்றியக் குழுக்களும் கொண்டது

## மக்கள்தொகை பரம்பல்
2017-ஆம் ஆண்டின் மக்கள்தொகை கணக்கெடுப்பின்படி, 1227 சகிமீ பரப்பளவு கொண்ட பன்னு மாவட்டத்தின் மக்கள்தொகை 11,67,892 ஆகும். பன்னு மாவட்ட மக்களில் 99.3% பஷ்தூ மொழி பேசுகின்றனர்.

## இதனையும் காண்க

* கைபர் பக்துன்வா மாவட்டப் பட்டியல்
* கைபர் பக்துன்வா மாகாணம்

## மேற்கோள்கள்

## வெளி இணைப்புகள்
* "History and Settlement of Bannu, Excerpts from Gazetteer of the Bannu District, 1887", Khyber.org
* Website about Bannu

பகுப்பு:கைபர் பக்துன்வா மாகாணம்
பகுப்பு:நடுவண் நிர்வாகத்தில் பழங்குடிப் பகுதிகள்
பகுப்பு:பாக்கித்தானின் மாவட்டங்கள்
வடமேற்கு எல்லைப்புற மாகாணம்
கைபர் பக்துன்வா மாகாணத்தின் மாவட்டங்கள்
பாப்பாபட்டி

**பாப்பாபட்டி** (**Pappapatti**), தமிழ்நாட்டின் மதுரை மாவட்டம், உசிலம்பட்டி வட்டம், செல்லம்பட்டி ஊராட்சி ஒன்றியத்தில் அமைந்த பாப்பாபட்டி ஊராட்சியில் உள்ள ஒரு சிற்றூர் ஆகும். இது உசிலம்பட்டி வட்டத்தின் வாலாந்தூர் உள்வட்டத்தில் உள்ள    வருவாய் கிராமங்களில் ஒன்றாகும். பாப்பாபட்டி கிராம ஊராட்சியின் தலைவர் பதவி பட்டியல் சமூகத்திற்கு ஒதுக்கப்பட்டுள்ளது.

## அமைவிடம்
வட்டத் தலைமையிடமான உசிலம்பட்டியிலிருந்து 10 கி.மீ. தொலைவிலும்; மாவட்டத் தலைமையிடமான மதுரையிலிருந்து 36 கி.மீ. தொலைவில் பாப்பாபட்டி கிராமம் உள்ளது.

## மக்கள்தொகை பரம்பல்
2011-ஆம் ஆண்டு மக்கள்தொகை கணக்கெடுப்பின்படி, 459.77 ஹெக்டர் பரப்பளவும், 356 வீடுகளும் கொண்ட பாப்பாப்பட்டி கிராமத்தின் மொத்த மக்கள்தொகை 1,359 ஆகும். மக்கள் தொகையில் பட்டியல் சமூத்தினர் 407 ஆகவுள்ளனர்.

## மேற்கோள்கள்


## வெளி இணைப்புகள்
*  எப்படி இருக்கிறது பாப்பாபட்டி, கீரிப்பட்டி?
* 5 ஆண்டுகளாக தேர்தல் நடைபெறாத 67 உள்ளாட்சிகள்

பகுப்பு:மதுரை மாவட்டத்திலுள்ள கிராமங்கள்
நாட்டார்மங்கலம், உசிலம்பட்டி

**நாட்டார்மங்கலம்** (**Nattarmangalam**), தமிழ்நாட்டின் மதுரை மாவட்டம், உசிலம்பட்டி வட்டம்,  செல்லம்பட்டி ஊராட்சி ஒன்றியத்தில் அமைந்த நாட்டார்மங்கலம் ஊராட்சியில்  உள்ள ஒரு கிராமம் ஆகும். மேலும் இது உசிலம்பட்டி வட்டத்தின் சிந்துபட்டி உள்வட்டத்தில் உள்ள    வருவாய் கிராமங்களில் ஒன்றாகும். நாட்டார்மங்கலம் கிராம ஊராட்சியின் தலைவர் பதவி பட்டியல் சமூகத்திற்கு ஒதுக்கப்பட்டுள்ளது.

## அமைவிடம்
செல்லம்பட்டியிலிருந்து 1 கி.மீ. தொலைவிலும், மதுரையிலிருந்து 30 கி.மீ. தொலைவிலும் நாட்டார்மங்கலம் உள்ளது. 
## மக்கள்தொகை பரம்பல்
2011-ஆம் ஆண்டு மக்கள்தொகை கணக்கெடுப்பின்படி,  481 வீடுகள் கொண்ட நாட்டார்மங்கலம் கிராமத்தின் மொத்த மக்கள்தொகை 1,731 ஆகும். சராசரி எழுத்தறிவு  73.39%. மக்கள் தொகையில் பட்டியல் சமூத்தினர்  691 ஆகவுள்ளனர்.

## மேற்கோள்கள்


## வெளி இணைப்புகள்
* 5 ஆண்டுகளாக தேர்தல் நடைபெறாத 67 உள்ளாட்சிகள்

பகுப்பு:மதுரை மாவட்டத்திலுள்ள கிராமங்கள்
கொட்டக்காச்சியேந்தல்

**கொட்டக்காச்சியேந்தல்**, என்பது தமிழ்நாட்டின் விருதுநகர் மாவட்டம், திருச்சுழி வட்டம், நரிக்குடி ஊராட்சி ஒன்றியம், கொட்டக்காட்சியேந்தல் ஊராட்சியில் உள்ள ஒரு கிராமம் ஆகும்.

1996 முதல் கொட்டக்காட்சியேந்தல் கிராம ஊராட்சி தலைவர் பதவியை பட்டியல் சமூகத்திற்கு ஒதுக்கப்பட்டுள்ளது.

## மேற்கோள்கள்


## வெளி இணைப்புகள்
* தலித் பஞ்சாயத்து தலைவர்களுக்கு பாராட்டு விழா
*  எப்படி இருக்கிறது பாப்பாபட்டி, கீரிப்பட்டி, நாட்டார்மங்கலம், கொட்டக்காட்சியேந்தல்

பகுப்பு:விருதுநகர் மாவட்டத்திலுள்ள கிராமங்கள்
மாதிகா

**மாதிகா** (*Madiga*) இனத்தவர்கள் தெலுங்கானா  மக்கள் தொகையில் 12% பேர் உள்ளனர்.  தெலுங்கானாவில் பெரும்பான்மை இனத்தவர்கள் இவர்களே. மாதிகா இனத்தவர்கள் தாய் மொழி தெலுங்கு ஆகும். இவர்கள் தங்களை **அருந்ததியலூ** என்று அழைப்பதையே பெருமைப்படுகிறார்கள்.

தெலுங்கானா மாநில பட்டியல் இனத்தவர்கள்  மக்கள் தொகையில்
61% பேர் மாதிகா இனத்தவர்கள் உள்ளனர். அடுத்ததாக ஆந்திரா பட்டியல் இனத்தவர்கள் மக்கள் தொகையில் 42% பேர் மாதிகா இனத்தவர்கள் உள்ளனர். கர்நாடகாவிலும் தெலுங்கு  பேசும் மாதிகா இனத்தவர்கள் வசிக்கின்றனர். ஆந்திரா மாநில எல்லையை ஒட்டிய கர்நாடகா மாவட்டங்களில் பெரும் அளவு தெலுங்கு பேசும் மாதிகா இனத்தவர்கள் வசிக்கின்றனர்
 சென்னை மாகாணத்தில் 1881 மக்கள்தொகைக் கணக்கெடுப்பில் 130,386 பேர் மாதிகா இனத்தவர்கள் இருந்தனர். 1931 கணக்கெடுப்பின்போது சென்னை மாகாணத்தில் 17,396 பேர் மாதிகா என்ற பெயரைப் புறக்கணித்துவிட்டு அருந்ததியர் என்ற பெயரிலேயே தங்களை பதிவு செய்தனர்  .தற்போது ஜனார்த்தனன் குழு அறிக்கை (2008) படி தமிழகத்தில் மாதிகா இனத்தவர்கள் 5,103 பேர் உள்ளனர். அதாவது மாதிகா இனத்தைச் சேர்ந்த  பெரும்பான்மையான மக்கள் மாதிகா என்ற பெயரைப் புறக்கணித்துவிட்டு தங்களை அருந்ததியர் என்ற பெயரிலேயே பதிவு செய்ததால் 2001-ஆம் ஆண்டு கணக்கெடுப்பில் 7,71,659 பேர் அருந்ததியர்கள் உள்ளனர் .அருந்ததியர் என்ற பெயர் 1920-ஆம் ஆண்டுக்குப்பின் உருவானது.

## குறிப்பிடத்தக்க நபர்கள்
 
* கொனேரு ரங்கா ராவ் - ஆந்திரா   மாநில முன்னாள் துணை முதல்வர் 
*தாமோதர் ராஜ நரசிம்ம - ஆந்திரா   மாநில முன்னாள் துணை முதல்வர்
*டி. ராஜய்யா - தெலுங்கானா மாநில முன்னாள் துணை முதல்வர்

*கடியம் ஸ்ரீஹரி - தெலுங்கானா மாநில முன்னாள் துணை முதல்வர்

## மேற்கோள்கள்

பகுப்பு:தெலுங்குச் சமூகங்கள்
திருப்பருத்திக்குன்றம் நல்ல மேய்ப்பர் ஆலயம்

**சி. எஸ். ஐ நல்ல மேய்ப்பர் ஆலயம்** (*CSI Good Shepherd Church, Thiruparuthikundram Pastorate*), இந்தியாவில், தமிழ்நாடு, காஞ்சிபுரம் மாவட்டத்தில், திருப்பருத்திக்குன்றம் ஊராட்சி எனும் கிராமத்தில் அமைந்துள்ளது. திருப்பருத்திக்குன்றம் குருசேகரத்தின் தலைமை ஆலயமாகவும் இது விளங்குகிறது. இது தென்னிந்தியத் திருச்சபையின் சென்னைப் பேராயத்தின் ஆளுமைக்கு உட்பட்டது.

## வரலாறு
1921ஆம் ஆண்டு இசுக்காட்லாந்து போதகர் வண. ஜே. எச். மெக்லீன் மதப்பரப்புரைக்காக இந்தப் பகுதிக்கு வந்துள்ளார், 1921இல் முதல் திருமுழுக்கு கொடுக்கப்பட்டுள்ளது, சுத்தமற்ற கால்வாய் நீரை பயன்படுத்தி வந்த இக்கிராம மக்களுக்கு மேற்கிலும் கிழக்கிலும் இரு கிணறுகளை இவர் உருவாக்கினார்.

## தொழுகை ஆலயம்
இக்கிராமத்தின் மேற்கே மாத வாடகை ரூ.0.50 காசுக்கு வாடகை இடத்தில் ஆலயம் கட்டப்பட்டு, ஆரம்பப் பள்ளியும், இரவுப் பள்ளியும் அங்கு நடைபெற்றுள்ளது. 1952 ஆம்  ஆண்டு ஊரின் கிழக்கே தற்போதைய இடம், மதப்பரப்புனர் ஹார்துரை என்பவரால் ரூ 90க்கு  வாங்கப்பட்டுள்ளது. 

## நல்ல மேய்ப்பர் ஆலயம் கட்டப்படுதல்
1971இல் இவ்வாலயம் கட்ட ஆன தொகை ரூ 9000. போதகர் திரு.டேவிட் மற்றும் திரு காணிக்கராஜ் சபை ஊழியர் அவர்கள் காலத்தில் ஆலயம் கட்டபட்டது.

## மேற்கோள்கள்

*http://christchurchcsiwashermenpet.blogspot.com/2011/10/day-of-witness-at-thiruparuthikundram.html
*நல்ல மேய்ப்பர் ஆலய பவள விழா மலர் 1995

பகுப்பு:காஞ்சிபுரம் மாவட்டத்திலுள்ள கிறித்தவக் கோவில்கள்
சி. மாதவன் நாயர்

**சர் சித்தூர் மாதவன் நாயர்** (C. Madhavan Nair)  (24 சனவரி 1879 - 3 மார்ச் 1970) என்பவர் ஒரு இந்திய வழக்கறிஞர் ஆவார். இவர்  சென்னை உயர் நீதிமன்ற நீதிபதியாகவும்,  அந்தரங்கமான சபையின் நீதித்துறை குழு உறுப்பினராகவும் பணியாற்றினார்.

## ஆரம்பகால வாழ்க்கை
இவர் சென்னை மாகாணத்தின், மலபார் மாவட்டத்தில், (இப்போது பாலக்காடு மாவட்டம், கேரளம் ) பிறந்தார். இவர் சி சங்கரன் நாயரின் மருமகனாவார். மாதவன் நாயர் பாலக்காடு விக்டோரியா கல்லூரியில் கல்வி பயின்றார். மேலும் தன் மெட்ரிகுலேசன் படிப்பை சென்னை பச்சையப்பன் உயர்நிலைப் பள்ளியில் முடித்தார். இவர் சென்னை கிறித்துவக் கல்லூரி மற்றும் சென்னை சட்டக் கல்லூரியில் பட்டம் பெற்றார். அதன்பிறகு தன் முதுகலைப் படிப்பை இலண்டன் பல்கலைக்கழகக் கல்லூரியில் முடித்து மிடில் டெம்பிலில் வழக்கறிஞராக பதிவு செய்துகொண்டார்.

## தொழில்
மாதவன் நாயர் 1904 இல் மதராஸ் உயர் நீதிமன்றத்தில் வழக்கறிஞர் தொழிலைத்   தொடங்கினார். மேலும் மெட்ராஸ் லா ஜர்னல் பத்திரிக்கையின் நிருபராகவும் பணியாற்றினார். இவர் 1919 முதல் 1923 வரை அரசாங்க பிளேடராகவும், 1923-24ல் மதராஸ் மாகாண அரசு தலைமை வழக்கறிஞராகவும் பணியாற்றினார். 1924 ஆம் ஆண்டில், இவர் தற்காலிக நீதிபதியாக நியமிக்கப்பட்டபோது இவர் தன் அரசு தலைமை வழக்கறிஞர் பதவியை ராஜினாமா செய்ய வேண்டியிருந்தது.  பின்னர் அப்பதவிக்கு டி. ஆர். வெங்கடராம சாஸ்திரி பொறுப்பேற்றார்.  1927 இல் நிரந்தர நீதிபதியாக மாதவன் நாயர் நியமிக்கப்பட்டார். 1939 சனவரி 2, அன்று ஓய்வு பெறும் வரை மெட்ராஸ் உயர் நீதிமன்றத்தின் நீதிபதியாகப் பணியாற்றினார். 1941 ஆம் ஆண்டில், ஐக்கிய இராச்சியத்தின் பிரிவி கவுன்சிலுக்கு மாதவன் நாயர் நியமிக்கப்பட்டார்.

## குடும்பம்
இவர் சர் சி. சங்கரன் நாயரின் மகளும் இவரது உறவினருமான பாலாட் பருகுட்டி அம்மாவை (பின்னர் லேடி மாதவன் நாயர்) மணந்தார். இந்த இணையருக்கு  பிரிகேடியர் பாலாட் சங்கரன் நாயர், பாலாட் மாதவன் நாயர் என்ற இரு மகன்களும், பாலாட் நாராயணி மகாதவா மேனன் என்ற ஒரு மகளும் இருந்தனர். மாதவன் நாயர் தம்பதியினர் மதராசின் மகாலிங்கபுரம் அருகே உள்ள மாதவன் நாயர் காலனியில் உள்ள லின்வுட் என்ற இல்லத்தில் வசித்து வந்தனர். மாதவன் நாயர் காலனியில் உள்ள அய்யப்பா கோயிலின் பிரதான பக்கதராக லேடி மாதவன் நாயர் இருந்தார். இவர்களின் மகளான நாராயணி பரக்கத் மாதவ மேனன் ஐ. சி. எஃசை மணந்தார், பார்வதி ராம்குமாரன் மற்றும் சானகி நாயர் ஆகிய இரு குழந்தைகளையும் பெற்றார். சர் சி. எம். நாயரின் மகன் பாலாட் மாதவன் நாயர் பரக்கட் ரெமா உன்னியை மணந்தார், அவருக்கு சிரீலதா, மாதவன் மற்றும் உசா என்ற மூன்று குழந்தைகள் உள்ளனர்

## குறிப்புகள்

பகுப்பு:கேரள அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:பாலக்காடு மாவட்ட மக்கள்
பகுப்பு:தமிழ்நாடு தலைமை வழக்குரைஞர்கள்
பகுப்பு:1970 இறப்புகள்
பகுப்பு:1879 பிறப்புகள்
வி. கே. திருவேங்கடாச்சாரி

**வங்கல் கிருஷ்ணமாச்சாரி திருவெங்கடாச்சாரி** (Vangal Krishnamachari Thiruvenkatachari ) (30 சனவரி 1904 - 23 சனவரி 1984) என்பவர் இந்திய வழ்கறிஞராவார். இவர் 1951 முதல் 1964 வரை சென்னை மாநிலத்தின் அரசு தலைமை வழக்கறிஞராகப் பணியாற்றினார். இவர் ஐ.சி.எஸ் அதிகாரியான சர் வி. டி. கிருஷ்ணமாச்சாரியின் மூத்த மகனாவார்.

## ஆரம்பகால வாழ்க்கை
இவர் திருவரங்கத்தில் வி. டி. கிருஷ்ணமாச்சாரி மற்றும் ரங்கம்மல் இணையருக்கு மகனாக 1904 சனவரி 30 அன்று பிறந்தார். இவர் சென்னை மாநிலக் கல்லூரியில்  கல்வி பயின்றார். பின்னர்  சென்னை சட்டக் கல்லூரியில் சட்டம் பயின்றார் . கல்வியை முடித்ததும்  எஸ். ஸ்ரீனிவாச ஐயங்கார் மற்றும் சர் அல்லாடி கிருஷ்ணசாமி அய்யர் ஆகியோரிடம் பயிற்சி வழக்கறிஞராக இருந்தார். 1950 ஆம் ஆண்டில், புதிதாக அமைக்கப்பட்ட இந்திய குடியரசில் நிறுவனங்கள் சட்டம் குறித்து இவரிடம் ஆலோசனை நடத்தப்பட்டது.

## பிற செயல்பாடுகள்
வழக்கறிஞர் பணிகளைத் தவிர, விவேகானந்தா கல்லூரி, வித்யா மந்திர், மற்றும் தன்னார்வ சுகாதார சேவை ஆகியவற்றை நிறுவுவதில் திருவென்கட்டாச்சாரி முக்கியப் பங்கு வகித்தார்.

## குடும்பம்
திருவெங்கடாச்சாரி பத்மினி என்பவரை மணந்தார் (1910-1995). இந்த இணையருக்கு இரண்டு குழந்தைகள் இருந்தன:

* சீதா நரசிம்மன் 
* டி. கிருஷ்ணன்

## குறிப்புகள்

* 

பகுப்பு:தமிழ்நாடு தலைமை வழக்குரைஞர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1984 இறப்புகள்
பகுப்பு:1904 பிறப்புகள்
பகுப்பு:மாநிலக் கல்லூரி மேனாள் மாணவர்கள்
தி. இரா. வெங்கடராம சாஸ்திரி

**திருவாலங்காடு இராஜு வெங்கடராம சாஸ்திரி** (Thiruvalangadu Raju Venkatarama Sastri) (6 பிப்ரவரி 1874 &ndash; 2 சூலை 1953) என்பவர் இந்திய வழக்கறிஞரும் அரசியல்வாதியும் ஆவார். இவர் 1924 முதல் 1928 வரை மதராஸ் மாகாணத்தின் அரசுத் தலைமை வழக்கறிஞராகப் பணியாற்றினார். இவர் டி. ஆர். வி சாஸ்திரி என்றும் அழைக்கப்பட்டார்.

## ஆரம்பகால வாழ்க்கை
வெங்கடராம சாஸ்திரி 1874 பெப்ரவரி 6  அன்று மாயாவரத்தில் பிறந்தார். (இப்போது மயிலாடுதுறை என்று அழைக்கப்படுகிறது). இவரின் தந்தை திருவாலங்காடி இராஜு சாஸ்திரி சமஸ்கிருத அறிஞர். வெங்கடராம சாஸ்திரி மாயாவரம் நகராட்சி உயர்நிலைப் பள்ளியில் பயின்றார். 1894-இல் கும்பகோணத்தில் உள்ள அரசுக் கல்லூரியில் பட்டம் பெற்றார். 1898-இல் மெட்ராசில் உள்ள சட்டக் கல்லூரியில் பி.எல் பட்டம் பெற்றார். இதன்பிறகு  ஏப்ரல் 1899-இல் மெட்ராஸ் நீதிமன்ற வழக்கறிஞரான சர் பி. எஸ். சிவசாமி  ஐயரிடம் பயிற்சி வழக்கறிஞராகச் சேர்ந்தார்.

## தொழில்
தனது படிப்பை முடித்தவுடன், 1899-இல் வழக்கறிஞர் தொழில் துறைக்கு வந்த சார்த்திரி,  சர் சி. பி. ராமசாமி ஐயருக்குப் பிறகு 1924-இல் மதராஸ் மாகாணத்தின் அரசுத் தலைமை வழக்கறிஞராக உயர்ந்தார்.

மேலும் வெங்கடராம சாஸ்திரி இந்திய லிபரல் கட்சியின் தலைவராகவும் இருந்தார். 1945-ஆம் ஆண்டில் இந்தியாவின் அனைத்து முக்கிய அரசியல் கட்சிகளின் பிரதிநிதிகள் இணைந்ததாகவும், சிறுபான்மை பிரதிநிதிகளுக்கும் பிரதிநிதித்துவத்திற்கான ஏற்பாடுகளைக் கொண்டதான ஒரு மத்திய அரசை உருவாக்க பரிந்துரைத்தார்.

டி. ஆர். வெங்கடராம சாஸ்திரி  ஆர். எஸ். எஸ்-சின் சட்டதிட்டங்களை உருவாக்கி, ராஷ்ட்ரிய ஸ்வயம் சேவக் சங்ங்கத்தின் (ஆர்.எஸ்.எஸ்) மீதான தடைய நீக்க உதவினர். இது மாதவ சதாசிவ கோல்வாக்கரின் விடுதலையை எளிதாக்கியது. . இவர் ஆர்.எஸ்.எஸ் அனுதாபியாகவும், கோல்வால்கரின் தனிப்பட்ட நண்பராகவும் இருந்தார்.

## மரணம்
வெங்கடராம சாஸ்திரி 1953 சூலை 2 அன்று இறந்தார். அவரது மரணம் குறித்து, அப்போதைய சென்னை முதல்வராக இருந்த சி.ராஜகோபாலாச்சாரி கூறியது:

## மேற்கோள்கள்

## குறிப்புகள்

* 
* 

பகுப்பு:தமிழ்நாடு தலைமை வழக்குரைஞர்கள்
பகுப்பு:நாகப்பட்டினம் மாவட்ட மக்கள்
பகுப்பு:1953 இறப்புகள்
பகுப்பு:1874 பிறப்புகள்
கே. ராஜா ஐயர்

**கே. ராஜா ஐயர்** (K. Rajah Iyer) (15 சூலை 1890 - 18 பிப்ரவரி 1974) என்பவர் ஒரு இந்திய வழக்கறிஞர் ஆவார். இவர் 1945 சூலை முதல் 1950 வரை மதராஸ் மாகாண  அரசு தலைமை வழக்கறிஞராக பணியாற்றினார். இவர் சென்னை மாநிலக் க்லூரியில் கல்வி பயின்றார். லட்சுமிகாந்தன் கொலை வழக்கு விசாரணை நடந்தபோது ராஜா ஐயர் நீதிமன்ற ஆயத்தில் இருந்தார். 

## குறிப்புகள்

*  
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:தமிழ்நாடு தலைமை வழக்குரைஞர்கள்
பகுப்பு:1974 இறப்புகள்
பகுப்பு:1890 பிறப்புகள்
வி. பி. இராமன்

**வெங்கட்ட பட்டாபிராமன்** (Venkata Pattabhi Raman) (3 அக்டோபர் 1932 - 2 திசம்பர் 1991) என்பவர் ஒரு இந்திய வழக்கறிஞரும் அரசியல்வாதியும் ஆவார், இவர் 1977 முதல் 1979 வரை தமிழகத்தின் அரசு தலைமை வழக்கறிஞராகப் பணியாற்றினார். இவரின் மகன் மோகன் ராமன் ஒரு புகழ்பெற்ற நடிகர்.

## ஆரம்பகால வாழ்க்கை
இராமன் 1932  அக்டோபர் 3  அன்று சென்னையில் பிறந்தார், சர்ச் பார்க் பள்ளியியல் பள்ளிப்படிப்பை முடித்தார். பள்ளிப்படிப்பு முடிந்ததும், இராமன் லயோலா கல்லூரியில் இயற்பியலில் பட்டம் பெற்றார். மேலும் சென்னை சட்டக் கல்லூரியில் சட்டம் பயின்றார், தங்கப் பதக்கத்துடன் தனது படிப்பை முடித்தார்.

## அரசியல்
இடது|thumb|250x250px| வி.பி.ராமன், இடமிருந்து மூன்றாவது (அன்னாதுரைக்குப் பின் வரிசையில்)
துவக்கத்தில், இராமன் பொதுவுடமை இயக்கத்தை  நோக்கி ஈர்க்கப்பட்டார். எனினும், இவர் 1955இல் திராவிட முன்னேற்றக் கழகத்தில் இணைந்தார். மேலும் கட்சியின் சட்டதிட்டங்களை ஈ. வெ. கி. சம்பத் மற்றும் இரா. செழியன் ஆகியோரிடன் இணைந்து உருவாக்கினார்.

## குறிப்புகள்

* http://mohanramanmuses.blogspot.com/2009/02/vpraman-my-father.html 
* http://www.deccanchronicle.com/chennai/raman-named-new-advocate-general-181 
* http://www.thehindu.com/2009/07/30/stories/2009073061010800.htm 

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:தமிழ்நாடு தலைமை வழக்குரைஞர்கள்
பகுப்பு:1991 இறப்புகள்
பகுப்பு:1932 பிறப்புகள்
பெர் அயோடினேன்கள்

**பெர் அயோடினேன்கள்** (*Periodinanes*)  என்பவை அயோடின் ஆக்சிசனேற்ற நிலை +5 இல் காணப்படும் கரிம அயோடின் சேர்மங்களைக் குறிக்கின்றன. இவற்றை λ5- அயோடேன்கள் என்ற பெயராலும் அழைக்கின்றனர். 
அயோடின் அணுக்களின் இணைதிறன் கூட்டில் எட்டு எலக்ட்ரான்களுக்கு மேல் இருப்பதால் இத்தகைய சேர்மங்களை மீ இணைதிற சேர்மங்கள் என்கிறோம். 

## பெர் அயோடினேன் சேர்மங்கள்

தெசு-மார்டின் பெர் அயோடினேன் போன்ற λ5- அயோடேன்கள் அடித்தளத்தில் 4 வேற்றின அணுக்களையும் உச்சியில் பீனைல் குழுவையும் கொண்டுள்ள சதுர பட்டைக்கூம்பு வடிவியலை ஏற்கின்றன. 
  
அயோடாக்சிபென்சீன் அல்லது அயோடைல் பென்சீன் (C6H5IO2 ) என்பது அறியப்பட்ட ஆக்சிசனேற்றும் முகவராகும். முதன்முதலில் வில்கெரோட்  என்பவர் அயோடோசில் பென்சீனை நீராவிக் காய்ச்சிவடித்தலுக்கு உட்படுத்தி விகிதச்சமமின்றி பிரியும் அயோடைல் பென்சீன் மற்றும் அயோடோபென்சீன் சேர்மங்களை தயாரித்தார். 

2 PhIO   →   PhIO2   +   PhI

தெசு-மார்டின் பெர் அயோடினேன் என்பது மற்றொரு வலிமையான ஆக்சிகரணியாகும். ஏற்கனவே 1983 இல் அறியப்பட்ட ஐ.பி.எக்சு. அமிலம் என்றழைக்கப்படும் 2- அயோடாக்சி பென்சாயிக் அமிலத்தின் மேம்படுத்தப்பட்ட சேர்மமே தெசு-மார்டின் பெர் அயோடினேன் ஆகும். 2-அயோடோபென்சாயிக் அமிலம், பொட்டாசியம் புரோமேட்டு, கந்தக அமிலம் ஆகியவற்றைச் சேர்த்து வினைபுரியச் செய்வதன் மூலம் 2- அயோடாக்சி பென்சாயிக் அமிலத்தை தயாரிக்கலாம். பெரும்பாலான கரைப்பான்களில் இது கரையாது. ஆனால் அசிட்டிக் நீரிலியுடன் 2- அயோடாக்சி பென்சாயிக் அமிலத்தைச் சேர்த்து தயாரிக்கப்படும் தெசு-மார்ட்டின் வினையாக்கி நன்கு கரையும். ஈந்தணைவி பரிமாற்ற வினையை தொடர்ந்து நிகழும் ஒரு ஒடுக்க நீக்க வினை இந்த ஆக்சிசனேற்றத்தின் வினைவழிமுறையாகும்.

## பயன்கள்

கன உலோகங்களை அடிப்படையாக்க் கொண்ட நச்சு வினையாக்கிகளுக்கு மாற்றாக பெர் அயோடினேன்களை பயன்படுத்த முடியும் என்பது முக்கியமானதொரு பயனாகும். 

## மேற்கோள்கள்
 

## புற இணைப்புகள்
*Hypervalent Iodine Chemistry

பகுப்பு:ஆக்சிசனேற்றிகள்
பகுப்பு:பெர் அயோடினேன்கள்
ப. சு. இராமன்

**பட்டாபி சுந்தர இராமன்** (P. S. Raman)(பிறப்பு: நவம்பர் 7, 1960) என்பவர் ஒரு இந்திய மூத்த வழக்கறிஞரும், தமிழகத்தின் அரசு தலைமை வழக்கறிஞரும் ஆவார். இவர் முன்னாள் அரசு தலைமை வழக்கறிஞரும் திராவிட முனேற்றக் கழக அரசியல்வாதியுமான வி. பி. ராமனின் இளைய மகன் ஆவார்.

## ஆரம்பகால வாழ்க்கை
பட்டாபி சுந்தர இராமன் 1960 நவம்பர் 7 அன்று பிறந்தார். இவரின் தந்தை வழக்கறிஞர் வி. பி. ராமன் ஆவார், வி. பி. இராமன் 1977 முதல் 1979 வரை தமிழகத்தின் அரசு தலைமை வழக்கறிஞராக  பணியாற்றினார். பி. எஸ். இராமனின் அண்ணன் பிரபல நடிகரான மோகன் வி. ராமன் ஆவார்.

சுந்தர இராமன் தனது பள்ளிப்படிப்பை சென்னை வித்யா மந்திரில் முடித்து, சென்னை லயோலா கல்லூரியில் வணிவியலில் பட்டம் பெற்றார். பின்னர் இராமன் சென்னை சட்டக் கல்லூரியில் சட்டப் மயின்று பட்டம் பெற்றார்.

## தொழில்
இராமன் 1985 இல் ஒரு வழக்கறிஞராக தொழில் செய்யத் தொடங்கினார்  மற்றும் 1991 இல் தனது தந்தையின் மரணத்திற்கு பிறகு  இராமன் அண்ட் அசோசியேட்ஸ் என்ற சட்ட நிறுவனத்தை நிறுவினார்.
இராமன் சென்னை உயர்நீதிமன்றத்திலும், இந்திய உச்ச நீதிமன்றத்திலும் வழக்கறிஞர் பயிற்சியை மேற்கொண்டார். 2004 செப்டம்பரில், மெட்ராஸ் உயர்நீதிமன்றத்தின் மூத்த வழக்கறிஞராக பணியமர்ந்தார். தமிழக அரசின் கூடுதல் தலைமை வழக்கறிஞராக இருந்த ஆர் முத்துசாமி பதவி விலகியதையடுத்து, 2006 சூன் 11 அன்று,  ஆர். முத்துக்குமாரசாமிக்கு பதிலாக ராமன் கூடுதல் வழக்கறிஞராக நியமிக்கப்பட்டார்.  தமிழக அரசின் தலைமை வழக்கறிஞராக இருந்த ஜி. மாசிலாமணி பதவி விலகியதையடுத்து, ராமன் 2009 சூலை 29 அன்று தமிழ்நாட்டின் அரசு தலைமை வழக்கறிஞராக ஆனார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:தமிழ்நாடு தலைமை வழக்குரைஞர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
என். கிருஷ்ணசாமி ரெட்டி

**என். கிருஷ்ணசாமி ரெட்டி** (N. Krishnaswami Reddy) (1913 -. 7 திசம்பர் 2002) என்பவர் இந்திய வழக்கறிஞர் ஆவார். இவர் சென்னை மாநிலத்தின் அரசு தலைமை வழக்கறிஞராக 1964 - 1966 காலக்கட்டத்தில் பணியாற்றினார். பின்னர்  சென்னை உயர் நீதிமன்ற நீதிபதியாக பொறுப்பேற்றார்.

## ஆரம்பகால வாழ்க்கை
இவர் 1913 இல் ரெட்டிபாளையத்தில் பிறந்த்தார். தன் படிப்பை செங்கல்பட்டில் உள்ள, செயின்ட் கொலம்பஸ் உயர்நிலைப்பள்ளியிலும், உயர் கல்வியை சென்னை கிறிஸ்தவ கல்லூரியில்  பயின்றார் பின்னர், சென்னை சட்டக் கல்லூரியில் சட்டப்படிப்பு முடித்ததும், 1939 திசம்பர் 11  அன்று சென்னை உயர் நீதிமன்றத்தில் வழக்கறிஞராக சேர்ந்தார்.

## தொழில்
கிருஷ்ணசாமி ரெட்டி சென்னை உயர்நீதிமன்றத்தில் அரசு வழக்கறிஞராக நியமிக்கப்பட்ட 1960 திசம்பர் வரை சென்னை உயர் நீதிமன்றத்திலும், செங்கல்பட்டில் உள்ள துணை நீதிமன்றத்திலும் வழக்கறிஞர் பணியை மேற்கொண்டர். 1964 ஆம் ஆண்டில், இவர் சென்னை மாநிலத்தின் அரசு தலைமை வழக்கறிஞராக நியமிக்கப்பட்டு, 1966 சூலை 8,  வரை பணியாற்றினார். அப்போது இவர் சர்ச்சைக்குரிய வகையில் உயர் நீதிமன்ற ஆயத்திற்கு நியமிக்கப்பட்டார்.

## இறப்பு
கிருஷ்ணசாமி ரெட்டி 2002 திசம்பர் 7  அன்று இறந்தார்.

## குறிப்புகள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:தமிழ்நாடு தலைமை வழக்குரைஞர்கள்
பகுப்பு:2002 இறப்புகள்
பகுப்பு:1913 பிறப்புகள்